**Hooldelepingu nr. 3.2-3/22/1156-1 „Jõgeva, Põlva, Tartu, Valga ja Võru maakondades välisvalgustuse hoolduse ning käiduteenuse osutamine aastatel 2022-2027“ muudatus.**

**1. VALIKULISED VÄLJAVÕTTED LEPINGUST**

3.4. Järgmiste lepinguaastate maksumuse määramise aluseks on Lepingu punktis 3.2. nimetatud perioodi ühikhinnad, korrigeerituna Statistikaameti ametlikus andmebaasis avaldatud kalendriaastase tarbijahinnaindeksi muutusega vastavalt tabelile **IA001 TARBIJAHINNAINDEKSI** **MUUTUS VÕRRELDES EELMISE AASTAGA näitajale KOKKU.**

3.5.3. Lepinguaasta 01.06.2023 - 31.05.2024 suurendamise või vähendamise aluseks on 2022 aasta tarbijahinnaindeksi muutus võrreldes 2021 aasta tarbijahinnaindeksiga.

**LEPINGUAASTAD** (kooskõlla viidud Lepingu alustamiskorraldusega nr 3.2-3/22/1156-2)

1. lepinguaasta 01.06.2022 – 31.05.2023

2. lepinguaasta 01.06.2023 – 31.05.2024 + 2022/2021 aasta tarbijahinnaindeksi muutus

3. lepinguaasta 01.06.2024 – 31.05.2025 + 2023/2022 aasta tarbijahinnaindeksi muutus

4. lepinguaasta 01.06.2025 – 31.05.2026 + 2024/2023 aasta tarbijahinnaindeksi muutus

5. lepinguaasta 01.06.2026 – 31.05.2027 + 2024/2025 aasta tarbijahinnaindeksi muutus

3.9. Tellijal on õigus ühepoolselt **suurendada või vähendada valgustuspunktide arvu** vastavalt toimunud muudatustele looduses (on likvideeritud või lisandunud valgustuspunkte ehitusobjektide koosseisus). Muudatused kajastatakse Lepingu muudatuses, muutes ka Lepingu maksumust (Lepingu lisa 1).

Pooltevahelised Lepinguga seotud teated peavad olema esitatud **kirjalikus vormis e-posti teel.**

**2. VALIKULISED VÄLJAVÕTTED LEPINGU TEHNILISEST KIRJELDUSEST**

3.1. olemasoleva välisvalgustuse tehnilise dokumentatsiooni (nii paberkandjail kui elektroonilisel kujul) käitlemine ja täiendamine ning dokumentides vastavate muudatuste tegemine kõikide käidu-, ehitustööde ja mistahes muude käesoleva lepingu objektiks olevate tööde ja nendega seonduvate tööde käigus toimunud skeemi või muude välisvalgustussüsteemi parameetrite muudatustega

**Hooldetööd:**

4.1. valgustite, liinide, postide, postiklemmide, liinielementide ja muude valgustustarvikute korrashoid (reguleerimine, pingutamine, õigumine, värvimine, puhastamine, kinnitamine, kontrollimine, korrastamine, hooldus)

4.2. rikete tuvastamiseks igapäevaste elektriliste kontrollmõõtmiste tegemine (kaabli isolatsioonitakistuse ja koormusvoolude kontroll);

4.3. tööd lülitusjaotusseadmetes, nende profülaktiline hooldus, vajaduse korral üksikute skeemielementide nagu sulavkaitsmete, kaitselülitite, juhtmete, postiklemmide jne vahetamine;

4.5. suhtlus valgustusrajatise ehitajaga objekti garantiiajal avastatud puudustest, kontroll puuduste likvideerimise üle.

**Remonditööd:**

5.1. tööd, mis nõuavad spetsiaalmasinate (freesimis- ja puurimismasinad, kompressorid, kraanad, pinnatihendusseadmed jms.) kasutamist;

5.2. kaablite kaevetööd, kaablimuhvide tegemine;

5.3. metall- ja puitmastide väljavahetamine koos liinide ülekandmisega;

5.5. valgustite vahetused, kusjuures asendusvalgusti peab olema sama marki või kui pole seda saadaval, siis sama välimuse ja vähemalt samaväärsete valgustehniliste parameetritega;

**Tööde teostuse tähtajad:**

9.1. **3 tunni jooksul** – alates info kättesaamisest tuleb tagada lahtiste elektrijuhtmetega kahjude, avariide ja õnnetuste tagajärjel purunenud ja liiklust takistavate või vara ohustavate või 3 vandalismi korral tekitatud kahjude või muul moel liikumist takistavate olukordade likvideerimine;

9.2. **4 tunni jooksul** – rakendunud kaitseseadmete tagasilülitamine tavaolukorda;

9.3. **48 tunni jooksul** – lülitusjaotusseadmete rikete likvideerimine;

9.4. **24 tunni jooksul** – ohtlikes kohtades (teeületuskohad, ristmikute piirkonnad, tee kurvid) valgustite rikete likvideerimine, lambipirnide vahetus;

9.5. **3 ööpäeva jooksul** – muude rikete likvideerimine;

9.6. **5 ööpäeva jooksul** – maakaabli rikete tuvastamine;

9.7. **10 ööpäeva jooksul** – mittetöötava pirni vahetus (v.a ohtlikud kohad);

9.8. **10 ööpäeva jooksul** – maakaabli väljavahetamine; mittetöötava valgusti, defektse valgustiposti remont-/vahetustööd;

9.9. **10 ööpäeva jooksul** – tehniliste tingimuste väljastamine; Transpordiameti edastatud valgustusprojektide ülevaatamine, tagasiside;

9.10. Rikked, mida ei ole võimalik likvideerida p. 9 kirjeldatud tähtajaks, tuleb teavitada koheselt tellija esindajat ning kooskõlastada nende likvideerimise tähtaeg;


9.11. **1 kord kvartalis** – kogu valgustusrajatiste öine kontroll, avastatud puuduste fikseerimine ja sellest raporti esitamine tellijale;

9.12. **2 korda lepinguperioodi jooksul** – lülitusjaotusseadmete profülaktiline hooldus (kilpide puhastamine, klemmide pingutamine) ja LED valgustite klaaside ja jahutusradiaatorite puhastamine mustusest;

11.4. Teostama **enne käidulepingu algust ja lõppu** valgustuse ülevaatuse ning koostama selle põhjal **ülevaatuse akti koos puuduste loeteluga**. Akti allkirjastavad pooled (tellija ja töövõtja esindaja) enne lepinguperioodi algust/lõppu. Pooled on kokku leppinud, et nimetatud akti vormistamise eest nad üksteiselt tasu ei nõua.

**3. TARBIJAHINNAINDEKSI MUUTUS**

Perioodil **01.06.2023 kuni 31.05.2024** rakendada tarbijahinnaindeksi muutusest tulenevaid uusi ühikhindasid. 2022.a tarbijahinnaindeksi tõus võrreldes 2021.a. oli **19,4%.** (lisatud uus Lisa 1 Kululoend).



**Statistikaameti andmetel tõusis tarbijahinnaindeks 2022. aastal 2021. aasta keskmisega võrreldes 19,4%. Tarbijahinnaindeksi suurimaks mõjutajaks olid 2022. aastal eluasemega seotud hinnamuutused.**

**4. TEENINDUSMAHU SUURENEMINE**

Alates 01.04.2023 lisanduvad hooldelepingu mahtudesse juurde järgmised uued objektid:

1. Kanepi - 14 valgustuspunkti
2. Vähkjärve - 23 valgustuspunkti
3. Laeva parkla - 42 valgustuspunkti

KOKKU - 79 valgustuspunkti

Valgustuspunktide üldarv hooldelepingus **01.04.2023** seisuga on 2279 + 79 = **2358 valgustuspunkti.**